Trevor Manuel sluit van vandag af by Rothschild-groep aan – praag.co.za
Trevor Manuel sluit van vandag af by Rothschild-groep aan
Trevor Manual, Suid-Afrika se voormalige minister van finansies, het Maandag by die Rothschild-groep aangesluit waar hy as finansiële adviseur sal dien.
"Dis met genoeë dat Rothschild aankodig dat Trevor Manuel as 'n senior adviseur vir die wêreldwye groep aangestel is, asook adjunkvoorsitter van Rotschild Suid-Afrika met ingang vanaf 1 Oktober 2014," het die voorsitter, David de Rothschild in 'n mediavrystelling verklaar.
"Sy leiding van die Suid-Afrikaanse ekonomie onder opeenvolgende presidente en sy verskeidenheid rolle in verskeie globale multilaterale instellings plaas hom in 'n besondere portuurgroep."
Tot onlangs was Manuel minister in die presidensie waar hy vir die nasionale beplanningskommissie verantwoordelik was. Hy het vroeër vanjaar uit die openbare lewe uitgetree, ná twintig jaar in senior regeringsposte.
Op sy beurt het Manuel gesê dat hy daarna uitsien om die Rothschild-naam in Afrika te ontwikkel.
"Dit is 'n opwindende stap en 'n besondere plesier om naas die groep en sy senior adviseurs te werk," sê Manuel.
Skrywer praagGepubliseer op 1 Oktober 2014 1 Oktober 2014 Kategorieë Nuus, Suider-AfrikaSleutelwoord David de Rothschild, Rothscild-groep, Trevor Manuel